Pacientul care fugise aseară din Spitalul de Neuropsihiatrie Săpoca, secţia Ojasca, a fost găsit după o mobilizare impresionantă de forţe.
Bărbatul de 36 de ani fusese dat şi în urmărire naţională, iar pentru căutarea lui s-au folosit inclusiv camere de termoviziune şi câini de urmărire.
După ce au organizat filtre şi l-au căutat pe tot parcursul nopţii, poliţiştii l-au descoperit într-o clădire nelocuită din judeţul Vrancea.
Pacientul a fost preluat de luptătorii de la Serviciul pentru Acţiuni Speciale şi transportat la unitatea medicală în vederea reinternării, informează Inspectoratul Judeţean de Poliţie Buzău.
Rador/FOTO imagine ilustrativă radioiasi.ro